पाएं अपने शहर की ताज़ा ख़बरें और फ्री ई-पेपरडाउनलोड करें
सीएचबी की फ्री होल्ड रेजिडेंशियल प्रॉपर्टी की ऑक्शन को अच्छा रिस्पांस मिला है। ई-टेंडरिंग के जरिए ये ऑक्शन करवाई गई, जिसमें कुल 109 मकानों को रखा गया था। हाउसिंग बोर्ड ने 1 अप्रैल से 30 अप्रैल तक का टाइम इन मकानों के लिए बिड लगाने के लिए रखा था। कुल 36 मकानों के लिए 105 बिड आई थी। सोमवार को फाइनेंशियल बिड खोली गई। इसमें इन 36 मकानों की जितनी रिजर्व प्राइस थी उससे 2.83 करोड़ रुपए ज्यादा बोर्ड को मिले हैं।
इन मकानों के लिए रिजर्व प्राइस 26.58 करोड़ रुपए थी, जबकि ये बिके 29.41 करोड़ रुपए में। बोर्ड की तरफ से ऑक्शन के नतीजों को लेकर सीएचबी की वेबसाइट में भी जानकारी डाली गई है। सेक्टर-63 के थ्री बेडरूम फ्लैट के लिए सबसे ज्यादा बोली लगी। मकान नंबर 2048-बी(थ्री बेडरूम) के लिए रिजर्व प्राइस थी 86.24 लाख रुपए, जबकि सक्सेसफुल बिड लगी 10513000 रुपए। सबसे सस्ता मकान सेक्टर-38वेस्ट में ईडब्ल्यूएस कैटेगरी का बिका। रिजर्व प्राइस थी 24.35 लाख, बिका 2800700 रुपए में
सक्सेसफुल बिडर्स को 25 फीसदी रुपए 10 मई तक जमा करवाने होंगे
अब जिन लोगों की बोली सबसे ज्यादा रही है, उन्हें कुल अमाउंट का 25 फीसदी 10 मई तक जमा करवाने होंगे। अगर बिडर ये पैसा जमा नहीं करवाता है तो उसकी ईएमडी जब्त हो सकती है। साथ ही आगे के लिए भी इस तरह की ऑक्शन अगर बोर्ड करवाता है तो उसमें ब्लैकलिस्ट किया जा सकता है। बिडर आरटीजीएस/एनईएफटी के जरिए सीएचबी को पेमेंट कर सकते हैं। बोर्ड को आॅनलाइन भी www.chbonline.in पर जाकर पेमेंट कर सकते हैं।
इस ऑक्शन में ये रहा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn